„Iranul are capacitatea de a produce arme nucleare și va fi forțat să își schimbe doctrina nucleară dacă existența sa este în pericol”, a declarat Kamal Harazi, consilier principal al liderului suprem Ali Khamenei.
Cuvintele consilierului au fost rostite după atacul fără precedent al Iranului asupra Israelului de luna trecută, care a inclus sute de rachete și drone, și răspunsul direcționat atribuit Israelului împotriva unei părți a sistemului de apărare aeriană al Teheranului.
„Dacă îndrăznesc să lovească instalațiile nucleare ale Iranului, nivelul nostru de descurajare se va schimba. Am experimentat până acum descurajare la nivel convențional. Dacă intenționează să lovească capabilitățile nucleare ale Iranului, desigur, asta va duce duce la o schimbare a doctrinei nucleare a Iranului”, a întărit oficialul.
El a adăugat că Teheranul a arătat deja că are această capacitate și a insistat că „în cazul unui atac asupra instalațiilor noastre nucleare de către regimului sionist, descurajarea noastră se va schimba”.
„Am depășit toate pragurile științei și tehnologiei nucleare”
Anterior, Ali-Akbar Salehi, ministru de externe în urmă cu mai bine de un deceniu și este încă o voce-cheie în politica externă în guvernul iranian, a mai spus că Iranul are tot ce îi trebuie pentru a construi o bombă nucleară.
Salehi a fost întrebat dacă Iranul și-a atins capacitatea de a dezvolta o bombă nucleară. Evitând un răspuns direct, el a declarat: „Am depășit toate pragurile științei și tehnologiei nucleare”.
În februarie, directorul Agenţiei Internaţionale pentru Energia Atomică (AIEA), Rafael Grossi, a afirmat că Iranul continuă să îmbogăţească uraniu mult peste concentraţia necesară pentru utilizările comerciale, atingând nivelul de 60%, aproape de cel folosit pentru armele atomice.
Deși a amenințat și cu o schimbare a doctrinei dacă existența Iranului este amenințată, orice atac israelian va avea, cel mai probabil, ținte strategice valoroase, nu distrugerea Iranului.
Foto: rouydad24